**1-маусым балалар қорғау күні**

Баршамызды бала тілмен баурайтын,
Бала деген бір бақыт қой самғайтын
Ата - ананың арманы мен тілегін,
Бала емес пе бал бұлақтан жалғайтын
Сүйкімді періштелер сендерсің
Қандай бейне өздеріңе тең келсін!
Данышпан да, ғарышкер де, ғалым да,
Ең алдымен балалықты меңгерсін.

1 - Маусым 1950 жылдан бастап Халықаралық балаларды қорғау күні болып келеді. Бүгін біз осы мерекені Жылымды негізгі мектебінің жанындағы **«Балдаурен»** жазғы демалыс алаңында атап өттік. Аталған мерекемен барша оқушыларды мектеп басшысы Нариман Малгаждарұлы Жылқыбай құттықтады.Оқушылар тарапынан жетекшілік етілген Байкенова Жанар Сабитқызы мен Жакишова Алима Көңілашарқызы ұйымдастырған концерттік бағдарлама өтті. 4-сынып оқушысы **Сактаған Гүлден** сайқымазақ болып киініп келген барша оқушыларға тамаша көңіл-күй сыйлап қарсы алды. Концерттік бағдарлама мың бұралған 2-сынып оқушысы **Сәбит Ұлжанның** орындауындағы қазақ биімен ашылды. **«Көңілді күн»**, «**Қазақ қызы»** әндерін 3-сынып оқушысы **Жылқыбай Әділ** нақышына келтіріп шырқады. Қызықты ойындар ойналды. Барша жиналған оқушылар мен ұстаздар тамаша көңіл-күймен үйлеріне тарқасты.

Көк жиектен күлімдеп,
Маусымның таңы атты
Тұра қойшы күнім – деп,
Анаң сені оятты –
Даналардың тілегі,
Балалардың тілегі
Ауырмасын ешқашан
Аналардың жүрегі- дей келе барша оқырман қауымға тілерім зор денсаулық, ашық аспан , еңбекте жеміс.

**Жылымды негізгі мектебі**

**Сактаганова Арай**





